Foto: Mars van naby | Maroela Media
Nasa het Maandag daarin geslaag het om die Curiosity-kernkragaangedrewe motor veilig op die rooi planeet neer te laat. Curiosity het net na 07:30 op Mars geland.
Volgens Nasa is die Curiosity soos 'n spinnekop op 'n draadjie op Mars se oppervlak neergesak. Die neerlaatproses is met 'n ruimte-hyskraan gedoen tesame met die wêreld se grootste supersoniese valskerm.
Die Curiosity is die grootste ruimtevaartuig van sy soort wat op Mars geland het. Sy hoofdoel is om na tekens van water te soek, en meer bepalend, wanneer daar vloeibare, oppervlaktewater op Mars sou gewees het. Vroeëre ekspedisies en ruimtefoto's het getoon dat daar water onder die oppervlak is, en dat dit skynbaar soms op plekke na die oppervlak syfer.
Die Curiosity-missie kos sowat $2.5 miljard. Lees meer oor die missie hier. Klik hier om die Curiosity se avonture op Twitter te volg.
Hier volg 'n video wat illustreer hoe die landing plaasgevind het.
Padblokkade veroorsaak glo kettingbotsing
Is dit "die wêreld" se grootste supersoniese valskerm wat op hierdie sending gebruik is, of is dit Mars se grootste supersoniese valskerm?